c6 Willem Hendrik =Drakenstein 17.02.1754 : doopgetuies Jurie Paul Drewes(?) en Maria van der Schelde; burger Drakenstein; 8 jaar oud toe sy pa oorlede is; is dit moontlik dat hy 12 jaar jonger as sy vrou is; in 1965 word die woning op die plaas Doornrivier, 35km van Worcester as Historiese Monument verklaar. Die plaas met sy pragtige ou gewelhuis met sy spierwit ringmuur lê hoog. Doornrivier is een van die oudste plase in die omgewing. Soos baie ander plase is die waarskynlik eers as 'n veepos gebruik, maar toe die aangrensende Dasboschrivier in 1754 uitgegee is, word `de plaats van Willem van der Merwe' reeds as sy noordelike grens genoem. Later kom dit in die besit van Willem Hendrik van der Merwe en volgens die inskripsies op die voorgewel is die huis in 1790 deur hom gebou, want nie alleen kom die datum daarop voor nie, maar ook sy voorletters en die van sy vrou, Hendrina. Die huis in in 'n T-vorm gebou en is nie alleen een van die mooiste in die omgewing nie, maar ook werklik tiperend van die ou boerewonings. die voorgewel word gekenmerk deur twee gegroefde pilasters en die holbolsygewels deur die swaar geboetseerde driehoekige kroonstukke. Die mure, 76 cm dik, is van getrapte klei en die dak was oorspronklik van rogstrooi. Van die stoep betree mens direk die ruim voorhuis, aan werskante waarvan 'n slaapkamer is. Agter is die groot kombuis waarin die ou vuurherd een hele muur beslaan en waar die groot balk waaraan die kospotte gehang het, nog te sien is. Willem Hendrik het sy vrou vir baie jare oorleef met sy dood het sy dogter wat met du Plessis getroud was, in besit van die plaas gekom. Op 4.7.1831 is die hele plaas op die naam van haar 2de man J.D. Opperman, getransporteer. 4 jaar later (1835) word die plaas die eiendom van Willem Hendrik du Plessis, seun van die vorige eienaar. Hoewel gedeeltes van die oorspronklik plaas in die verloop van tyd verkoop is, is die ou plaaswoning met 'n aansienlike stuk grond daarom reeds vir ses geslagte in besit van die du Plessis familie